**KOMENTÁR**

**k tvorbe a čerpaniu rozpočtu k 30.06.2016**

1. **ROZPOČET MESTA - REKAPITULÁCIA**

Rozpočet mesta Stupava bol schválený mestským zastupiteľstvom dňa 15.12.2015 uznesením č. 150/2015. V zmysle uznesenia:

* celkové príjmy rozpočtu boli schválené vo výške 6.811.796,- €
* celkové výdavky vo výške 6.663.728,- €
* prebytok hospodárenie vo výške 148.068,- €
* príjmy bežného rozpočtu boli schválené vo výške 6.066.796,-€
* výdavky vo výške 5.593.544,- €
* čo je prebytok bežného rozpočtu vo výške 473.252,- €
* kapitálové príjmy boli schválené vo výške 35.000,- €
* výdavky vo výške 874.000,- €
* čo je schodok kapitálového rozpočtu vo výške – 839.000,-- €.

Celkový bežný a kapitálový rozpočet je vo výške

* príjmy bežné a kapitálové vo výške 6.101.796,- €
* výdavky bežné a kapitálové vo výške 6.467.544,-
* čo je schodok vo výške - 365.748,- €.
* finančné operácie príjmové boli odsúhlasené vo výške 710.000,- €
* výdavky vo výške 196.184,- €, čo je prebytok vo výške 513.816,- €.

Celkový prebytok hospodárenia je vo výške 148.068,- €.

Prvá zmena rozpočtu bola odsúhlasené MsZ dňa 12.5.2016 uznesením č. 60/2016.

* celkové príjmy boli odsúhlasené vo výške 6.811.796,- €
* výdavky vo výške 6.663.232,- €
* prebytok hospodárenia vo výške 148.564,- €

Druhá zmena rozpočtu bola odsúhlasená MsZ dňa 20.6.2016 uznesením č. 80/2016

* celkové príjmy boli odsúhlasené vo výške 7.212.956,- €
* celkové výdavky vo výške 6.176,750,- €
* prebytok hospodárenia vo výške 426.806,- €

Rozdiel medzi bežnými a kapitálovými príjmami a výdavkami je schodok vo výške - 571.146,- €.

1. **PRÍJMY MESTA**

**Bežný rozpočet**

Plnenie bežného rozpočtu k 30.06.2016 v príjmovej časti bežného rozpočtu je vo výške 52,0%, čo je z časového hľadiska priaznivé plnenie. Rozpočet v II. štvrťroku 2016 bol upravený (zvýšený) v zmysle zákonných rozpočtových opatrení o príjmy preneseného výkonu štátnej správy v oblasti školstva o sumu vo výške 216.472,- €. Na základe uvedeného sa zvýšil rozpočet v príjmovej časti z celkovým bežných príjmov vo výške 5.917.394,- € na 6.133.866,- €.

100 Daňové príjmy

111 003 výnos dane z príjmov pre územnú samosprávu vykazuje priaznivé plnenie na 53,3 % i napriek nepriaznivým avízam DÚ o nenaplnení daňových  príjmov min. počas troch mesiacov.

**121 - daň z nehnuteľností**

Rozpočtovaná čiastka dane z nehnuteľností na rok 2016 je  **575.500,- €.**

Skutočný **predpis dane** k 30.06.2016 podľa podaných daňových priznaní v roku 2016 je 566.706,- **€,** vrátane dane vyrubenej za minulé roky a pokút, úrokov z omeškania, uložených v zmysle tzv. daňového poriadku, z toho:

predpis dane 2016 562.487,- €, úhrada 330.774,- € zostatok 231.713,- €

pokuty 599,- € úhrada 240,- € 359,- €

sankčný úrok 160,- € úhrada 11,- € 149,- €

dovyrubená daň 3.460,- € úhrada 3.110,- € 350,- €

**spolu: predpis 566.706,- €**  úhrada 334.135,- € 232.571,- €

**Nedoplatky min. r.** 74.339,- € úhrada 14.348,- € zostatok 59.991,- €

S p o l u 641.045,- € úhrada 348.483,- € 292.562,- €

Rozpočtovaný predpis na rok 2016 je vo výške 575.500,- €, k sledovanému obdobiu nie je naplnený. Je predpoklad, že do konca rozpočtového roka 2016 bude rozpočtovaná čiastka dosiahnutá.

V tomto období ešte prebieha proces vyzývania daňovníkov, ktorí si nesplnili daňovú povinnosť a nepodali daňové priznanie, aby tak učinili. Predpis dane na základe dodatočne podaných daňových priznaní bude následne doplnený aj do predpisu dane na rok 2016, prípadne aj za uplynulé predchádzajúce obdobia.

Plnenie dane z nehnuteľnosti je ovplyvnené aj skutočnosťou, že daň vyššia ako 35,- € u fyzických osôb a 500,- € u právnických osôb, je splatná v štyroch splátkach v priebehu roka, čo aj daňovníci pri vyšších daniach využívajú.

**133 – Dane za špecifické služby**

- plnenie k 30.6.2016 je vo výške 20,7 %. Tieto dane sú tvorené daňou za psa, za užívanie verejného priestranstva, za stavebné odpady, za tuhý komunálny odpad a za ubytovanie.

Priaznivo je plnená daň za psa - položka 133 001. Uvedená daň je splatná do 31.01.2016 a vykázané plnenie k sledovanému obdobiu je 89,8 %. Priaznivo sa vyvíjajú i príjmové položky 133 006 - daň za ubytovanie (plnenie na 60,5 %) a daň za užívanie verejného priestranstva (plnenie na 71,4 %).

**133 013 - príjmy za tuhý komunálny odpad (TKO) právnických a fyzických osôb (PO a FO)**

**Fyzické osoby**

1. k sledovanému obdobiu je v evidencii 5 980 domácností, čo je nárast v porovnaní s minulým rokom o 439 (nárast o 6,3 %),
2. predpis k 30.6.2016 predstavuje čiastku 409.599,25 €,
3. úhrady k 30.6.2016 boli realizované vo výške 57.955,- €,
4. úhrady nedoplatkov z predchádzajúcich rokov sú vo výške 24.233,79 €,
5. ďalšie úhrady očakávame v prvej polovici mesiacov august (2. splátka do 31.7.2016), október a december (3. splátka je do 30.9. a 4. splátka do 30.11.2016),
6. nižšie plnenie je ovplyvnené aj skutočnosťou, že poplatok sa vyrubuje až koncom 1. polroka a splatnosť je do 15 dní po nadobudnutí právoplatnosti rozhodnutia, čo je 15 dní od jeho doručenia.

Miestny poplatok za tuhý komunálny odpad je častejšie uhrádzaný formou splátok, nakoľko výška uvedených poplatkov je vyššia a poplatníci sa častejšie prikláňajú k úhrade na splátky.

## PO a FO oprávnené na podnikanie

1. ku dnešnému dňu je v evidencii 472 poplatníkov,
2. predpis k 30.6.2016 je 101.080,45 € (ide o kolísavý údaj z dôvodu priebežných zmien vykonávaných v evidencii poplatníkov),
3. úhrady nedoplatkov z predchádzajúcich rokov sú vo výške 14.439,43 €,
4. úhrady celkom za obdobie od 1.1.2016 do 30.6.2016 sú vo výške 15.512,- €,

Plnenie tejto položky bude ťažiskové najmä v druhej polovici roka, nakoľko pri spracúvaní miestneho poplatku boli v poradí najskôr vystavené rozhodnutia pre chatárov, až následne boli vyrubené rozhodnutia pre domácnosti. Posledné v poradí budú expedované rozhodnutia pre PO.

**211-212 – príjmy z podnikania a vlastníctva majetku**

- vykázané plnenie k 30.6. 2016 vo výške 28,6 %

Toto nízke plnenie je hlavne z dôvodu nenaplnenia príjmov za prenájom pozemkov a majetku spoločnosti Technické služby Stupava, s.r.o.. Uvedená finančná čiastka je splatná k 31.12.2016 a jej úhrada sa plánuje prípadne formou vzájomného započítania pohľadávok a záväzkov pri realizácii reštrukturalizačného procesu.

**221 -  229 – nedaňové príjmy a administratívne poplatky a iné príjmy**

**-** k sledovanémuobdobiu vykazujeme plnenie na úrovni 61,4 %

221 004 – administratívne poplatky **-** plnenie na 61,4 %

Poplatky zahŕňajú platby za - rybárske lístky

* výherné hracie automaty
* správne poplatky za stavebné úkony
* ostatné poplatky

222 003- pokuty a sankcie - uvedená položka je plnená k 30.6.2016 vo výške 62,3 %.

**223 – poplatky a platby z nepriem. a náhod. predaja** - plnenie celkom vykázané na úrovni 33,1 % .

V  tejto kategórii sú zahrnuté nasledovné príjmy :

* známky za psy
* separovaný zber
* recyklačný fond
* opatrovateľské služba
* a iné

Uvedené položky sú obtiažne rozpočtovateľné, nakoľko ich výška sa nedá odhadnúť podľa vývoja v minulosti.

**240 – úroky** sú plnené na 7,9 % - z časového hľadiska nízke plnenie, čo je spôsobené aktuálnou situáciou vývoja úrokových sadzieb na vkladoch v bankovom sektore **a kategória 290 – ostatné príjmy** sú plnené na 164,2 % čo je spôsobené hlavne položkou 292 006 náhrady poistného plnenia – úhrada a škody za verejné osvetlenie a motorové vozidlo.

**300 – granty a transfery**

Granty sú predstavované najmä príjmami z dotácii zo ŠR na prenesený výkon štátnej správy. Najväčší podiel v tejto kategórii tvoria príjmy na školstvo -- základná škola, vzdelávacie poukazy, cestovné, dotácia na deti zo znevýhodneného prostredia a pod.

Upravený rozpočet k 30.6. 2016 je v tejto kategórií vo výške 1.437.166,- €.

Čiastka pred úpravou bola vo výške 1.220.694,- €. Posledná úprava bola vykonaná v mesiaci jún, a to vo výške o 216.472,- € na položke 312 012 - dotácia na prenesený výkon ŠS ZŠ. Pri schvaľovaní rozpočtu na rok 2016 na prenesený výkon ŠS v oblasti školstva bola na financovanie ZŠ kalkulovaná čiastka na základe skutočnosti z r. 2015, ktorá bola v roku 2016 zvýšená.

Celkové bežné príjmy v I. polroku sú vo výške 3.061.898,- €, čo predstavuje v porovnaní s upraveným rozpočtom na rok 2016, ktorý je vo výške 6.133.866,- €, plnenie na 52,0 2 %. Z časového hľadiska ide o priaznivé plnenie.

**Príjmy kapitálového rozpočtu**

V I. polroku 2016 je vykázané plnenie vo výške 18,3 % - prijmi pozostávajú z drobných odpredajov pozemkov pre občanov schválených MsZ, ako napr. Kluvánková, Huk, Šerešová, Škrovan, Holičová, ZPS distribučná. Tieto príjmy boli zaznamenané v celkovej výške 6.395,10 €.

Okrem príjmov za odpredaj pozemkov Mesto Stupava obdržalo finančné prostriedky v zmysle Zmluvy o spolupráci zo dňa 14.10.2011 vo výške 50.000,- €, účelovo určené na obnovu a rozvoj dopravnej a sociálne infraštruktúry. Príjem uvedenej finančnej čiastky bude zapracovaný v rámci zmien rozpočtu.

**Príjmy finančných operácii**

Plnenie príjmov z finančných operácií k 30.6. 2016 je na úrovni 72,2 %.Tvorba rozpočtuje v súlade **s uznesením MsZ č. 59/2016, bod 6** zo dňa 12.5.2016 o použití RF na krytie kapitálových výdavkov v r. 2016 vo výške 344.145,22 €. Po úprave zostatku prostriedkov z predchádzajúcich rokov a zapracovaní použitia rezervného fondu do rozpočtu na rok 2016 je výška príjmov FOP 738.862,- €.

Úver za I. polrok 2016 bol čerpaný vo výške 40.000,- € na kapitálové výdavky na výstavbu multifunkčného ihriska.

Celkové príjmy mesta k 30.6.2016 sú vo výške 4.011.958,- €, z toho príjmy škôl sú vo výške 114.803,- €, t.j. plnenie na 63,2 %.

Výdavky rozpočtu sú bližšie špecifikované v monitorovacej správe k 30.6.2016 podľa jednotlivých programov.

Vypracovala : Ing. Kapášová a p. Drahošová, na základe podkladov jednotlivých riaditeľov organizácií zriadených mestom Stupava a správcov jednotlivých kapitol.